Τυπική κλινική εμφάνιση της πάθησης Τυπική κλινική εμφάνιση της πάθησης
Το **σύνδρομο του Ράμσεϊ Χαντ** (αγγλ. *Ramsay Hunt syndrome type 2*), γνωστό και ως ***RHS*** ή ως ***ωτικός έρπης ζωστήρας***, είναι σοβαρή νευρολογική διαταραχή που προκαλείται από την επανενεργοποίηση του ιού της ανεμευλογιάς ζωστήρα στο γονιδωτό γάγγλιο, δηλ. σε δέσμη νευρικών κυττάρων των νεύρων του προσώπου. Συνιστά μία σπάνια περιφερική παράλυση του προσωπικού νεύρου, η οποία ενίοτε ακολουθείται από δριμύ ερυθηματώδες φυσαλιδώδες εξάνθημα στον ωτικό ζωστήρα, δηλ. στο πτερύγιο του αυτιού, ή σπανιότερα στη στοματική κοιλότητα και συνοδεύεται από κοχλιοαιθουσαία διαταραχή.

Συμπτώματα
----------

Το σύνδρομο του Ράμσεϊ Χαντ τυπικά προκαλεί αδυναμία κίνησης πολλών μυών του προσώπου, πόνο στο αυτί, απώλεια γεύσης στο μπροστινό μέρος της γλώσσας, ξηροφθαλμία και φυσαλιδώδες εξάνθημα.

Λιγότερο από το 1% των λοιμώξεων από ανεμευλογιά ζωστήρα αφορά στο νεύρο του προσώπου και οδηγεί σε σύνδρομο Ράμσεϊ Χαντ.

Τα πρώιμα συμπτώματα του συνδρόμου περιλαμβάνουν έντονο πόνο στο ένα αυτί, τη γνάθο στη μία πλευρά ή το λαιμό στη μία πλευρά που μπορεί να προηγείται της οξείας παράλυσης του προσώπου κατά μία εβδομάδα ή περισσότερο.

Τα οξεία συμπτώματα συμπεριλαμβάνουν:

* οξεία παράλυση του προσωπικού νεύρου
* πόνος στο αυτί, τη γνάθο και/ή τον αυχένα
* απώλεια γεύσης στα μπροστινά δύο τρίτα της γλώσσας
* ξηροστομία και μάτια
* ένα ερυθηματώδες φυσαλιδώδες εξάνθημα στον ακουστικό πόρο, τη γλώσσα και/ή τη σκληρή υπερώα

Θεραπεία
--------

Αρχική θεραπεία με κορτικοστεροειδές όπως λ.χ. πρεδνιζόνη και ένα αντιικό φάρμακο όπως λ.χ. ακυκλοβίρη (500 χιλιοστόγραμμα πέντε φορές την ημέρα), ή βαλακυκλοβίρη (1000 μιλιγκράμ τρεις φορές την ημέρα) ή φαμσικλοβίρη (500 μιλιγκράμ τρεις φορές την ημέρα) για 5 έως 7 ημέρες είναι τυπική για την πάθηση αυτή. Ωστόσο, ορισμένες μελέτες έχουν δείξει μεταγενέστερη βλάβη στο νεύρο του προσώπου και συνιστούν 21 ημέρες αντιιικών φαρμάκων.

Παραπομπές
----------

1. ↑  «Ανεμευλογιά (με επιπλοκές)». *Εθνικός Οργανισμός Δημόσιας Υγείας*. 6 Μαΐου 2022. Ανακτήθηκε στις 26 Ιουνίου 2022.
2. ↑  Ramsay Hunt, J.R. (1907). «On herpetic inflammations of the geniculate ganglion: a new syndrome and its complications». *Journal of Nervous and Mental Disease* **34** (2): 73–96. doi:10.1097/00005053-190702000-00001. .
3. ↑   syndromo.pdf
4. ↑  Sommer, T.; Karsy, M.; Driscoll, M. J.; Jensen, R. L. (2018). «Varicella-Zoster Virus Infection and Osteomyelitis of the Skull.». *World Neurosurg* **115**: 297–300. doi:10.1016/j.wneu.2018.04.194. PMID 29733991. .
5. ↑  Crouch, Andrew E.· Hohman, Marc H.· Andaloro. Claudio (1 Μαΐου 2022). «Ramsay Hunt Syndrome». *StatPearls*. National Institutes of Health - National Library of Medicine.
6. ↑  Paiva ALC; Araujo JLV; Ferraz, V. R.; Veiga JCE (2017). «Facial paralysis due to Ramsay Hunt syndrome - A rare condition». *Rev Assoc Med Bras (1992)* **63** (4): 301–302. doi:10.1590/1806-9282.63.04.301. PMID 28614529. .
7. ↑  Crouch, Andrew E.· Hohman, Marc H.· Andaloro. Claudio (1 Μαΐου 2022). «Ramsay Hunt Syndrome». *StatPearls*. National Institutes of Health - National Library of Medicine. Crouch, Andrew E.; Hohman, Marc H.; Andaloro. Claudio (1 May 2022). "Ramsay Hunt Syndrome". *StatPearls*. National Institutes of Health - National Library of Medicine.